World Of Jinnat
Jinnat ki dunya ke bare mein Quran aur Hadees ne boht limited maloomat di hain, is liye hum yaqeen se nahi keh sakte ke un ki dunya hamari tarah evolve hui hai ya nahi. Asal baat yeh hai ke wo aik bilkul mukhtalif makhlooq hain, is liye un ki zarooratain—jaise schools, hospitals ya factories—hamari tarah hona zaroori nahi. Hazrat Sulaiman (A.S.) ke waqiye mein takht-e-Balqees ko palak jhapakne mein lana yeh dikhata hai ke un ke laws of life aur kaam karne ka tariqa hamare physical laws se bilkul alag hai. Islamic point of view se humein bas itna pata hai ke wo exist karte hain, un mein achay buray log hote hain, aur un ka bhi jannat ya jahanam ka faisla hoga. Ghamidi sahab ka mauqif bhi yahi hai ke jin aik haqiqat hain magar Allah ne un ki aur hamari dunya ke darmiyan aik parda rakha hai; un ka hamari dunya mein koi dakhal (interference) nahi hai aur un se mutalliq aksar kahaniyan mehaz veham hain. Un ka hamari kismat par koi ikhtiyar nahi, wo sirf waswasa daal sakte hain. Jahan tak un ke political parties ya Shia-Sunni hone ka sawal hai, Quran o Hadees is par khamosh hain, lehaza hum sirf qiyas (guess) hi kar sakte hain.Agar aap ko mazeed details chahiye to shayad wo log behtar bata sakein jo amaliyat ya jadu wagera karte hain, kyunke un ka dawa hota hai ke wo un se interact karte hain.(Agr apko kahin sy malom ho jaye to mujhy b zror btaiye ga my khud boht curious hun jinnat sy)